(1) TARGET2-Eesti reeglid kehtestab või muudab Eesti Panga president määrusega.  (2) Liitumislepingu jõustumise hetkel kehtivad TARGET2-Eesti reeglid on Eesti Panga presidendi 9. mai 2008. aasta määruse nr 4 "TARGET2-Eesti reeglite kinnitamine" lisa 1 "TARGET2-Eestis  osalemise ühtsed tingimused" (edaspidi ÜT), lisa 2 "Internetipõhiseks juurdepääsuks vajalikud täiendused ja muudatused TARGET2-Eestis osalemise ühtsetes tingimustes" (edaspidi lisa 2) ja lisa 3 "Päevasisese laenu andmine".  (3) Liitumislepingu allakirjutamisega kinnitab osaleja, et on tutvunud kõigi TARGET2-Eesti reeglitega ja kohustub neid täitma.  (4) Eesti Pank võib mis tahes ajal TARGET2-Eesti reegleid ühepoolselt muuta. TARGET2-Eesti reeglite muudatustest teatatakse osalejale  kirjalikult või kirjalikku taasesitamist võimaldaval viisil. Kui osaleja ei ole 14 päeva jooksul alates muudatustest teatamisest esitanud selgeid vastuväiteid, siis loetakse, et ta on muudatustega nõus. Kui osaleja esitab muudatusele vastuväite, on Eesti Pangal õigus viivitamata lõpetada osaleja osalemine TARGET2-Eestis ja sulgeda iga tema maksemooduli konto.  (5) TARGET2-Eesti reeglid on liitumislepingu lahutamatu osa. Kui liitumislepingu ja TARGET2-Eesti reeglite üks või mitu sätet on omavahel  vastuolus, kohaldatakse TARGET2-Eesti reeglite sõnastust.  (6) Osaleja ja Eesti Pank on kokku leppinud, et osaleja kasutab internetipõhist juurdepääsu TARGET2-Eestile kooskõlas lisa 2 sätetega.